REPUBLIKA HRVATSKA

ZAGREBAČKA ŽUPANIJA

GRAD SAMOBOR

OSNOVNA ŠKOLA MILANA LANGA

BREGANA, Langova 2

ŠKOLSKI ODBOR

KLASA: 602-02/19-16/55

URBROJ: 238-27-15-10-19-1

Bregana, 9. 10. 2019.

Z A P I S N I K

sa 50. sjednice Školskog odbora Osnovne škole Milana Langa, Bregana održane dana 4. 10. 2019. u zbornici Škole u Bregani, Langova 2, s početkom u 18,30 sati.

Prisutni članovi Školskog odbora: Sanja Rapljenović – predsjednica, Ivana Smolej Kolarek, Valentina

Martinček, Tomislav Šapić, Iris Gović Penić i Ivan Piškulić.

Ostali prisutni: Igor Matijašić – ravnatelj

Odsutni: Josip Petrić

Predsjednica Školskog odbora, Sanja Rapljenović pozdravila je prisutne i predložila je sljedeći

Dnevni red:

1. Verifikacija zapisnika s 49. sjednice Školskog odbora
2. Godišnji plan i program rada Škole
3. Školski kurikulum

4. Razno

Dnevni red je jednoglasno usvojen.

**Ad-1** **Verifikacija zapisnika s 49. sjednice Školskog odbora**

Predsjednica Školskog odbora gđa Sanja Rapljenović pozvala je članove da se izjasne imaju li primjedbe na zapisnik s 49. sjednice Školskog odbora.

Budući da nije bilo primjedbi, predsjednica Školskog odbora je konstatirala da je jednoglasno donijeta sljedeća

O D L U K A

Usvaja se zapisnik s 49. sjednice Školskog odbora održane elektronskim putem dana 17. 9. 2019. godine.

**Ad-2 Godišnji plan i program rada Škole**

Izvjestitelj po navedenoj točki dnevnog reda bio je ravnatelj, Igor Matijašić.

Godišnji plan i program rada Škole temeljni je dokument na kojem se zasniva cjelokupni rad Škole u jednoj školskoj godini.

Zajedno s Kurikulumom škole čini cjelinu planiranja svih aktivnosti.

Radna verzija Godišnjeg plana i programa rada škole je dostupna na web stranici Škole.

Napomenuo je da je prijedlog Godišnjeg plana i programa rada Škole za 2019./2020. razmatran i na Vijeću učitelja i Vijeću roditelja.

Nakon kratke rasprave, predsjednica Školskog odbora dala je na glasanje prijedlog Godišnjeg plana i programa rada škole za šk. god. 2019./2020.

Temeljem članka 28. i 118. Zakona o odgoju i obrazovanju u osnovnoj i srednjoj školi, nakon provedene rasprave na sjednici Učiteljskog vijeća i Vijeća roditelja, a na prijedlog ravnatelja, jednoglasno je donijeta

O D L U K A

Donosi se Godišnji plan i program rada Škole za šk. god. 2019./2020. (u daljnjem tekstu Godišnji plan i program) u tekstu kakav je dan u materijalima za sjednicu te čini sastavni dio ove odluke.

Ukoliko tijekom školske godine nastanu određene okolnosti koje nisu utvrđene Godišnjim planom i programom rada Škole i kao takve su od osobitog značaja za rad i djelovanje Škole, ravnatelj škole je dužan pripremiti i prema propisanoj proceduri Školskom odboru dostaviti na usvajanje izmjene i dopune Godišnjeg plana i programa rada Škole za 2019./2020.

**Ad-3 Školski kurikulum**

Izvjestitelj po navedenoj točki dnevnog reda bio je ponovno Igor Matijašić, ravnatelj.

Školski kurikulum utvrđuje dugoročni i kratkoročni plan i program škole s izbornim, izvannastavnim i izvanškolskim aktivnostima.

Napomenuo je da je prijedlog Školskog kurikuluma razmatran i na sjednici Vijeća učitelja i na sjednici Vijeća roditelja.

Nakon kratke rasprave, predsjednica Školskog odbora dala je na glasanje prijedlog Školskog kurikuluma za šk. god. 2019./2020.

Temeljem članka 28. i 118. Zakona o odgoju i obrazovanju u osnovnoj i srednjoj školi, nakon provedene rasprave na sjednici Učiteljskog vijeća i Vijeća roditelja, a na prijedlog Ravnatelja u suradnji s Učiteljskim vijećem, jednoglasno je donesena

ODLUKA

Donosi se Školski kurikulum za školsku godinu 2019./2020. (u daljnjem tekstu: Kurikulum) u cijelosti, odnosno u tekstu kakav je dan u materijalima za sjednicu te čini sastavni dio ove Odluke.

Ukoliko tijekom školske godine nastanu određene okolnosti koje nisu utvrđene Kurikulumom i kao takve su od osobitog značaja za rad i djelovanje Škole, ravnatelj škole je dužan pripremiti i prema propisanoj proceduri Školskom odboru dostaviti na usvajanje izmjene i dopune Kurikuluma.

**Ad-4 Razno**

Ravnatelj je čestitao kolegama Dan učitelja koji se obilježava 5. listopada.

Osvrnuo se i na protekli događaj „Knedlijade i likerijade“ koja je bez obzira na vremenske uvjete bila uspješna.

Članovi su prokomentirali novo uređenu knjižnicu i kutke predviđene za djecu u kojima provode slobodno vrijeme u školi.

Završeno u 18,50 sati.

Zapisničar: Predsjednica Školskog odbora:

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Irena Reif Sanja Rapljenović, prof.